NaiveNeuron/SloPal huggingface dataset:
Choma, Igor, poslanec NR SR (2010-09-09):
Áno. Vážená pani premiérka, musím konštatovať, že vaša odpoveď ma neuspokojila, pretože ste na ňu vlastne neodpovedali. Bola ako vždy z môjho pohľadu všeobecná a naozaj ste neodpovedali presne na to, na čo som sa pýtal, čo ma nesmierne mrzí. Musím opäť konštatovať, že to, čo robí vaša vláda s výstavbou diaľnic reálne, je naozaj opakovaním histórie zastavenia alebo pozastavenia výstavby diaľnic z roku 1998, keď nastúpila Dzurindova vláda. Dnes sme teda v situácii, kedy sa nepokračuje vo výstavbe ani len cez PPP projekt na D1 od Vrútok po Prešov, čo stále zdôvodňujete nejakou predraženosťou, pričom ja som dodnes naozaj nevidel z vašej strany jedinú relevantnú nejakú štúdiu, v ktorej by bolo jasne urobené zhodnotenie či porovnanie cien diaľnic. Ja som presvedčený, že cena výstavby týchto úsekov prvého balíka PPP je rozhodne nižšia v prepočte na kilometer ako ceny, za ktoré stavala Dzurindova vláda diaľnice a tunely na nich. A verte, že viem, o čom hovorím. Ja si myslím, že pre to, aby ste pred verejnosťou vyzerali dobre, tvrdíte teda, že budete pokračovať vo výstavbe diaľnic, ale že budete na to hľadať iné zdroje. A tam smerovala moja otázka, o aké iné zdroje ide. Hovoria vaši odborníci v médiách, že realokácia fondových peňazí z ostatných rezortov je možná, bezproblémová. A čo sa týka Európskej komisie, že jej odsúhlasenie bude bezproblémové. Ja si myslím, že sa však hlboko mýlite, pretože ak aj prehliadnem to, že aj vaši koaliční partneri budú mať veľmi vážne problémy s odsúhlasením toho, aby ste im z rezortu odobrali fondové peniaze, ale o., k., predpokladajme, že vláda sa dohodne, myslím si, že samotné odsúhlasenie v Európskej komisii bude veľmi zložitá vec, obzvlášť po tom, ako sa vyjadrujete k európskej politike solidarity k ostatným členským krajinám.
B. Bugár, podpredseda NR SR: (2003-11-11):
(Hlasovanie.) Prítomných 126 poslancov, za návrh hlasovalo 125, hlasovania sa zdržal 1. Konštatujem, že spomínané body Národná rada schválila. Nech sa páči.
Pellegrini, Peter, predseda NR SR (2023-11-21):
Pani poslankyňa Kolíková. Ste na svojom mieste, pani poslankyňa? Musíte sa prihlásiť.
Paška, Pavol, predseda NR SR (2014-11-08):
Pán poslanec Kaník, vaša reakcia.
Baránik, Alojz, poslanec NR SR (2020-09-29):
Ďakujem pekne. Nebudem komentovať invektívy, ktoré tu padli, ale skôr pani predkladateľku chcem upozorniť na jej výrok už hneď v prvej vete, ktorý je premisou tohto návrhu a ktorý poukazuje na jeho rozporuplnosť, a ten výrok je nasledujúci: „Slovensko patrí medzi najbohatšie krajiny.“ Toto je tragédia niekoho, kto žije v Bratislave a myslí si, že chápe postavenie žien, ktoré riešia reálne životné situácie, a nechcú, aby niekto z Bratislavy, kto je bohatý naozaj, kto nepozná útrapy bežných, chudobných ľudí alebo ich pozná len tak, by som povedal, že sa ho nedotýkajú, tak diktuje, že ako sa tento človek má rozhodnúť. A teraz chcem upozorniť na jednu vec, obzvlášť váš pozmeňujúci návrh potvrdzuje túto moju tézu, pretože hovorí zväčša o tom, že o koľko viacej peňazí je potrebné dať ľuďom, ktorí riešia takéto životné situácie. Čiže ja by som navrhoval, pani kolegyňa, a podotýkam, že absolútne nepopieram, že máte dobrý úmysel, aby sme všetko, čo je na podporu žien nechali v tomto návrhu, a všetko, čo sa týka potratov, z neho vypustili. Ďakujem.
Paška, Pavol, predseda NR SR (2012-05-11):
Pán poslanec Matovič.
Grendel, Gábor, podpredseda NR SR (2022-06-17):
S ďalšou faktickou poznámkou pán poslanec Mazurek.
Kollár, Boris, predseda NR SR (2020-06-04):
Prosím, prezentujme sa a hlasujme. (Hlasovanie.) Prítomných 131 poslancov, za 118, proti žiadny, zdržalo sa 11, nehlasovali 2. Konštatujem, že Národná rada sa uzniesla, že tento návrh zákona prerokujeme v druhom čítaní. Nebudeme pokračovať, pardon, že ho prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2015-12-01):
S reakciou pán poslanec Hrušovský, nech sa páči. Poprosím vás zapnúť pána poslanca.
Klus, Martin, poslanec NR SR (2017-04-06):
Ďakujem pekne, pán podpredseda. Rád by som sa doplňujúco opýtal, či je nejaká konkrétna aktivita, ktorá dnes súvisí najmä so sociálnymi sieťami a konšpiračnými webmi, ktoré tu dnes na Slovensku máme. Odhadom sa jedná o niekoľko desiatok konšpiračných webov a s odhadom asi 140 webovým stránok na, priamo na sociálnej sieti, ktoré šíria ruskú propagandu, a nielen ruskú samozrejme, a vo veľkej miere ovplyvňujú dnes už aj predvolebné dianie najmä vo voľbách do vyšších územných celkov na Slovensku. Či už existuje nejaký analytický tím alebo možno nejaký, nejaká ďalšia skupina ľudí, ktorá sa tým aktívne zaoberá na ministerstve vnútra.
Kozelová, Monika, poslankyňa NR SR (2020-11-04):
Ja ďakujem, kolegovia. Ja viem, že chápete potrebu tohto zákona. Ja by som ešte chcela doplniť v podstate sama seba, aby bolo jasné o aké kultúrne dedičstvá, teda o čo vlastne ide pri podpore, pri tomto zákone pre kultúru. To sú pamiatkové rezervácie, pamiatkové zóny, nehnuteľné kultúrne pamiatky, nehmotné kultúrne dedičstvo, archeologické nálezy, archeologické náleziská, prírodné pamiatky, chránené krajinné prvky, jaskyne, vodopády, hvezdárne, planetáriá, skanzeny, arboréta, botanické záhrady, mestské záhrady a parky, hrady, zámky, kaštiele a významné sakrálne stavby a remeslá tradičnej ľudovej a mestskej kultúry. Čiže toto všetko bude riešiť aj tento zákon. Takže je to konkrétne a ďakujem veľmi pekne ešte raz aj za tú možnosť pomôcť kultúre aj týmto zákonom. Ďakujem.
T. Galbavý, poslanec: (2004-06-29):
Ja viem, že máte obavy, že keď tento zákon a táto právna norma nebude sa môcť uplatňovať, povedzme, spred 31. decembra 1992, že nebudeme môcť vymáhať nezákonne vyvezené kultúrne predmety, ktoré boli vyvezené z našej krajiny pred týmto rokom. Myslím si, že je to omyl a poviem hlavne prečo. Zákon, ktorý bol schválený v roku 2002 a ktorý predkladal ešte pán minister Kňažko, je veľmi kvalitný. Táto novela ho ešte vylepšuje. Predmetom novelizácie je potreba harmonizácie, naozaj je potreba harmonizácie so smernicou Európskej únie z roku 1993. Tento zákon sa bude vzťahovať len na členské štáty Európskej únie. To si musíme povedať a to je veľmi dôležité. Keď toto ustanovenie vaše by sme schválili, kde je záruka, že členské štáty čiže tretie subjekty budú túto vašu požiadavku nadštandardnú požiadavku akceptovať? No, samozrejme, nikde. Sú viazané záväzkami, ktoré vyplývajú zo smernice, z medzinárodných dohovorov a tak ďalej. Osobne si myslím, že naozaj k tomu sa bude musieť vyjadriť, a poprosím o to aj pána ministra, predkladateľa tohto návrhu zákona, čo by to urobilo, keby sme prijali takéto ustanovenie, ktoré naozaj bude v rozpore s harmonizáciou so smernicou Európskej únie. Pokiaľ poviete, že nič sa nestane, ja nebudem mať problém zahlasovať za takéto ustanovenie, hoci si myslím osobne, že jeho vymožiteľnosť je nulová, i napriek tomu, že je sympatická. Význam bezproblémového a urýchleného prijatia takejto právnej normy vidím v tom, že 1. mája 2004 už nebude existovať colná čiže fyzická kontrola na hraniciach členských štátov. I napriek tomu, že v priestore Európskej únie obchodovanie, vývoz a dovoz kultúrnych predmetov, kultúrneho tovaru bude spadať a spadá pod prísny režim, pod prísne pravidlá, stále tu bude rásť riziko pokušenia, aj vďaka tomu, že nebude existovať tá colná kontrola, o nelegálny vývoz, ak dnes niečo zbabreme a neprijmeme túto novelu alebo spochybníme prijatie zákona, ktorého aplikácia je nevyhnutá v kontexte vymáhania našich kultúrnych predmetov, ktoré boli nezákonne vyvezené zo slovenského územia. Chcem na záver povedať, pani poslankyňa, nemajte obavy, nevzdávame sa právneho nároku, naše postavenie Slovenskej republiky sa nezhorší v procese vymáhania kultúrnych predmetov nezákonne vyvezených zo Slovenskej republiky. Osobne si myslím, že tak ako každá krajina v Európe a na svete sa musí spoľahnúť len medzinárodné dohovory, musí sa spoľahnúť len na nadštandardné alebo korektné medzinárodné vzťahy, na dobrú diplomaciu. To je všetko, čo nám dopomôže v prípade nejakého zachytenia alebo identifikácie kultúrnych predmetov, ktoré boli nezákonne vyvezené z našej krajiny, navrátiť ich späť na Slovensko. Takže z mojej strany je to všetko. Nebudem z tohto dôvodu odporúčať, pani poslankyňa, aby sme podporili tento návrh, pretože vaše obavy sú zbytočné, právny nárok nestrácame a aj z Ameriky Rusko dostalo tú vzácnu ikonu, ktorú ste spomenuli, nie vďaka zákonu, pretože ten nemá takú relevantnú silu, aby mohol ovplyvniť správanie sa krajiny, kde táto právna norma neexistuje. Ďakujem.
Ďurica, Ondrej, poslanec NR SR (2022-10-18):
Ďakujem za slovo. V prvom rade je dôležité zdôrazniť to, čo povedal kolega Milan Mazurek. Absolútne odmietame ako každý zdravý príčetný človek násilie, vraždu, konanie, ktoré pripravilo o život dvoch ľudí. O tom sa nemusíme baviť, na to sa nás nemusíte pýtať, o tom nemusíte polemizovať s nami, to je vec, ktorú odmietne každý normálny príčetný človek. Takisto ale odmietame, aby ste robili politiku, aby ste robili kampaň, aby ste médiami vlastnými vyhláseniami útočili na každého normálneho človeka, ktorý sa prihlási k tomu, že žije konzervatívne, že pre neho je rodina muž a žena. A odmietame to, aby ste šírili len vlastnú pravdu, vlastný jediný názor, aby ste v spoločnosti nenávisť, ako sme toho svedkami dnes po tejto tragédii, pretože už jednu tragédiu ste zneužili. Zneužívate aj druhú tragédiu. Ľudia sú z toho znechutení, ľuďom to vadí. Ľudia sa cítia dotknutí, pretože, samozrejme, smrť je smrť, je to úplne iný rozmer. Ale popri tom ako život ide, tak sa neriešia problémy ľudí. Napriek tomu je téma číslo jedna to, čo sa stalo. Ja to chápem, je to neznevažujem, ani to nepodceňujem, ani, ani neznižujem význam toho, čo sa stalo alebo význam toho, že treba tieto veci odsúdiť. Ale ak si myslíte, že svojím konaním, že konaním médií, že tou kampaňou, tým zneužitím pomôžete veci, tak vám hovorím, že nepomôžete. V spoločnosti ešte viacej zvýraznite tie rozdiely. A pokiaľ sa tu bavíte o tolerancii, tak predovšetkým buďte vy tolerantní. Neútočte na rodiny, ktoré sú konzervatívne tak, ako to robíte celé roky. Tak ako to robia médiá, toto robte.
Kaník, Ľudovít, poslanec NR SR (2015-11-26):
Ďakujem, pán podpredseda. Cieľom predkladanej novely zákona o verejnom obstarávaní, už druhýkrát tento návrh zákona predkladám, prvýkrát som ho predkladal spolu s kolegom Eugenom Jurzycom, je zabezpečiť to, aby počas vyhlásenia verejného obstarávania pred termínom vyhodnocovania ponúk boli účastníkom verejného obstarávania aj verejnosti dostupné údaje o cenovej úrovni obstarávaných výrobkov alebo služieb na dostupnom trhu. Toto cenové porovnávanie v záujme nezávislosti a objektivity vykoná Úrad pre verejné obstarávanie po oznámení zadávateľa verejného obstarávania vo verejnom obstarávaní, ak hodnota zákazky prekročí stotisíc eur. Výsledky cenového porovnávania predmetu verejného obstarávania na dostupnom trhu následne Úrad pre verejné obstarávanie zverejní v Centrálnom registri zmlúv, ako aj na svojej internetovej stránke. Týmto porovnaním sa dosiahne to, že cenová úroveň bude všeobecne známa, čo v prípade, že by došlo k významnej odchýlke pri ponúkanej cene účastníkom verejného obstarávania, okamžite upozorní zadávateľa aj verejnosť na neobvyklú a podozrivú ponuku. To znemožní takýmto ponukám byť úspešnými vo verejnom obstarávaní, pretože to zvýši kontrolu verejnosti nad primeranými cenovými ponukami zúčastnených účastníkov verejného obstarávania. Dôležitou navrhovanou zmenou je tiež úprava zadania zákazky vo veci opisu jej predmetu, ktorá ma za cieľ znemožniť ustanovenie takých kritérií, podmienok či iných požiadaviek, ktoré vopred pre svoju neobvyklú konkrétnu špecifickosť, ktorá však nemá významný vplyv na naplnenie účelu zákazky, znemožňujú účasť väčšine potenciálnych účastníkov. Táto navrhovaná zmena je reakciou na v praxi sa vyskytujúci jav, keď predmet verejného obstarávania je natoľko špecifikovaný, že jeho kritéria sú vopred nastavené pre možnú výhru len určitého účastníka a vylučujú tak ostatných záujemcov. Pričom táto špecifikácia vôbec nemá významný vplyv na naplnenie účelu zákazky. Takto sa zabráni takzvanému šitiu verejného obstarávania na mieru vopred vytypovaným záujemcom. Ďakujem za pozornosť.
Laššáková, Jana, podpredsedníčka NR SR (2013-10-22):
Pán poslanec Viskupič, nech sa páči, máte slovo.
Kalmárová, Viera, poslankyňa NR SR (2024-01-10):
Ďakujem za slovo. A ja trochu z iného súdka. Pán Pročko sa ukázal dnes ako milovník umenia, špeciálne Shakespeara, aj to teda povedal, ktorého sonet č. 66 nám tu predviedol v nejakej prozaizovanej forme a ja to skúsim v tom pravom sonete a budeme svedkami, že William Shakespeare by pokojne mohol sedieť v tomto parlamente: „Nech u dvier žobrať nevidím viac česť a niktošov na recepcie chodiť a čistotu, čo musí bahnom prejsť, a metále, čo pripnú hlupákom, a bezprávie, čo šliape na zákon, a moc, čo nad bezbranným vypína sa, a umelca, čo slúži u despotu, a tupca, čo vždy múdrych poučí, a prostú pravdu bitú za prostotu a zlo, čo dobro drží v područí!" Pokojne by tu mohol byť. (Potlesk.)
Gašpar, Tibor, poslanec NR SR (2024-02-07):
Tak samozrejme aj ja konštatujem, že stala sa chyba. Stala sa chyba pri tlači, ktorú napravíme v súlade s rokovacím poriadku čím skôr. Stala sa taká istá chyba, ako sa stala, ktorú teraz spomenul pán Šuca, že tiež ste nenapočítali správny počet poslancov pred váš návrh. Takže to považujem za možné a nebudem okolo toho ďalej nič diskutovať. Čo sa týka tých ostatných výhrad. Viete, ja nebudem už diskutovať o trestnej veci, v ktorej som, tu do detailov, pretože to nie je fórum, kde sa ja mám obhajovať. Hovoril som to verejne, že sa budem obhajovať pred súdom a vy ma, samozrejme, vťahujete niektorými vašimi vyjadreniami a otázkami do takejto diskusie. Množstvo tých vecí, o ktoré, ktoré tu poukazujem a ktoré som rozprával vo svojich príspevkoch, to je jedno, či sú to rokovacie príspevky alebo faktické poznámky, sa však týkajú širšieho počtu osôb na Slovensku. To nie je len o mojej osobe. A novela ako taká nerieši len otázky porušovania ľudských práv, veď ona predsa rieši aj niektoré veci, ktoré nám tu už dlhšiu dobu vytýka Európska komisia, respektíve európske inštitúcie. Reaguje na niektoré zmeny, ktoré sa tu dlhé roky neriešili. Takže áno, časť niektorých navrhovaných zmien napríklad v súvislosti so spolupracujúcimi osobami majú zaviesť zákonný spôsob dokazovania. Tú spravodlivú cestu, o ktorej hovorila pani Kolíková, aby sme sa dopracovali k spravodlivému výsledku, ako sa chcel dopracovať pán Škripek. Pretože spravodlivosť je len jedna. Ale tá sa musí docieliť skutočne tým zákonným spôsobom. To je celá moja reakcia, ďakujem.
Pellegrini, Peter, predseda NR SR (2015-04-24):
Ďakujem pekne, pán minister. Na vaše vystúpenie sedem poslancov. Končím možnosť prihlásiť sa do faktickej poznámky. Ako prvý pán poslanec Osuský, nech sa páči.
Laššáková, Jana, podpredsedníčka NR SR (2015-09-16):
Pani poslankyňa Vaľová, nech sa páči.
Gašpar, Tibor, podpredseda NR SR (2024-10-02):
Vážené panie poslankyne, vážení páni poslanci, budeme pokračovať v popoludňajšom rokovaní trinásteho dňa 19. schôdze Národnej rady Slovenskej republiky v prerušenej zlúčenej rozprave v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti s ďalším zlepšovaním stavu verejných financií, tlač 483, a o vládnom návrhu zákona o dani z finančných transakcií, tlač 485. Pán Kamenický príde každú chvilinku, lebo sme spolu išli po chodbe, len asi sa zastavil ešte na toalete, ale zaujme miesto určené pre navrhovateľov, a spoločného spravodajcu z výboru pre financie a rozpočet pána poslanca Daniela Karasa alebo Igora Váleka, no, ani tých tu nemáme prítomných, aby zaujali miesto určené pre spravodajcov. Takže vyhlasujem ešte nejakú trojminútovú prestávku, nech majú čas sa dostaviť aj navrhovateľ, aj spravodajcovia. (Krátka prestávka.)
Osuský, Peter, poslanec NR SR (2022-02-08):
Ďakujem pekne. Ďakujem za slovo, pán predsedajúci. Rozhodol som sa vystúpiť z miesta, pretože to silné intelektuálne silové pole (smiech v sále), ktoré tvoria (na okamih zaznel zvuk sirény) garda vpravo a vľavo (zaznenie gongu) od pultu, je tak silné, že by mohlo priemernému jedincovi (reakcia z pléna) vybiť poistky. No, každopádne začal by som citátom klasika, občana 363: „Vlastný názor a vôľa človeka sú vlastne jeho česť.“ Áno, pán generálny prokurátor, ktorému sme neumožnili vystúpiť, ale potom sme si trpezlivo vypočuli jeho vystúpenie, ktoré sme, čuduj sa svete, dovolili čítať, takže nie je to také zlé s nami. O sebe tvrdí, že vlas... (Prerušenie vystúpenia časomerom.)
Pročko, Jozef, poslanec NR SR (2021-12-02):
Ja s tebou, Ondro, súhlasím absolútne, že by mala byť komisárka pre deti naozaj komisárka pre deti. Nemala by to byť žena, ktorá podporuje klientov, svojich klientov. Preto ja budem voliť, Ondrík, Katku Hatrákovú, ktorú poznám skoro dva roky, a toľko vecí sme spolu urobili. Ja mám, Ondrík, neziskovú organizáciu a to, čo si predviedol, Ondrík, aj na výboru tuná s kolegyňou, to, čo predviedla teraz pani Marcinková, to bolo nechutné, absolútne nechutné, ale to predvádzala aj tam na tej, na tom výbore. Ja nebudem hovoriť o nikom dehonestujúce veci. Mohol by som hovoriť o každom človeku dehonestujúce veci, ale takúto reklamu, Ondro, dobrú si spravil, nebol to iný výstup, len reklama pre tvoju kandidátku. Máš na to absolútne právo, Ondrík. Držím palce, aby túto voľbu vyhral človek, ktorý naozaj bude pomáhať deťom, aby sa konečne po tých dlhých rokoch opäť stalo to, že komisárka pre deti bude pomáhať. Ja som toľkokrát bol za komisárkou pre deti, toľkokrát som spolupracoval s ministerstvom, teda chcel spolupracovať s ministerstvom sociálnych vecí, práce a rodiny pri veciach, keď sme pomáhali deťom, naša neziskovka, nedalo sa, nemohlo sa. Preto, že spolupracujem s Katkou tak dlhé roky a spolupracujem s ňou veľmi dobre, tak dlhé, dva roky, ale pre nás sú to dlhé roky, a úspešne. Tak ja ju budem voliť, Ondrík. Pekný deň ti želám, Ondrík.
Mihál, Jozef, poslanec NR SR (2014-03-26):
V kontexte príspevku pána kolegu Kadúca, ja by som ešte zdôraznil, že veľmi úsmevné je, že v samotnej tej prvotnej, v tom prvotnom návrhu zákona 122 o ochrane osobných údajov, ktorý bol tu schválený vlani, sa v dôvodovej správe, resp. v tom dopade, v tej doložke dopadov, hovorí, že podnikateľská sféra nebude nijakým spôsobom mať nejaké zvýšené zaťaženie, že skrátka podnikateľov to nebude nič stáť. No a v tom kontexte ako veľmi komicky vyznieva terajšie tvrdenie tej istej vlády, že tento zákon môže spôsobovať značné hospodárske škody. Čiže prosím vás, vráťte sa v čase o rok dozadu a urobte si poriadok v konzistencii svojich názorov, či tento zákon spôsobuje alebo nespôsobuje značné hospodárske škody. Pokiaľ ide o mňa, ja svoj názor mám vytvorený už veľmi dávno a nepotrebujem ho meniť. Jednoznačne tento zákon spôsobil značné hospodárske škody podnikateľským subjektom pôsobiacim v Slovenskej republike, o tom nemôže byť žiadna diskusia.
Glváč, Martin, podpredseda NR SR (2019-09-12):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, chce sa niekto prihlásiť ústne? Nikto. Končím možnosť prihlásiť... á, pani poslankyňa Žitňanská, končím možnosť prihlásiť sa. Nech sa páči. Nech sa páči, máte slovo.
I. Gašparovič, poslanec: (2002-02-12):
Chcem povedať, že tento Rímsky štatút do súčasnej doby podpísalo, myslím, 47 štátov s tým, že na to, aby mohol byť uplatňovaný a vnesený do života, je potrebné, aby ho podpísalo ešte 60 štátov. Tým chcem povedať, že nie všetky štáty sa rýchlo ponáhľajú tento štatút schváliť, pretože má niektoré problémy, na ktoré si vás dovoľujem upozorniť, a to najmä z toho dôvodu, že jurisdikcia, prístupnosť a použitie tohto práva hovorí v článku, že trestné činy spadajúce do právomoci tohto súdu sú trestný čin genocídy, trestný čin zločinnosti proti ľudskosti, po tretie, vojnové zločiny a po ďalšie, trestný čin agresie. Všetky tieto trestné činy až po trestný čin agresie sú skutkovo známe aj obsahovo určené. Len trestný čin agresie teda skutková podstata agresie dodnes tu nie je obsiahnutá. Čiže nemôžeme kvalifikovať, čo sa bude rozumieť pod trestným činom agresie. Samozrejme, to má svoj odraz v niečom, že dnes je vo svete toľko konfliktov a zrejme orgány, ktoré predkladajú a ktoré schvaľovali tento návrh, dodnes si netrúfajú povedať, čo vlastne trestný čin agresie je, aby neboli postihnuté niektoré štáty, povedzme, na Strednom východe. Dovolil som si na to len preto upozorniť. Inak, pokiaľ ide o tieto trestné činy, viac-menej nie je pravdepodobné, že by niekto z občanov Slovenskej republiky za tieto trestné činy niekedy mohol byť stíhaný. Sú tam aj niektoré problémy, s ktorými sa bude musieť vysporiadať najmä ministerstvo spravodlivosti, pretože v uznesení vlády sa musí uložiť ministrovi vnútra a ministrovi spravodlivosti navrhnúť potrebné legislatívne opatrenia na implementáciu Rímskeho štatútu. Po nadobudnutí platnosti Rímskeho štatútu bude najmä potrebné zabezpečiť, aby všetky trestné činy definované v Rímskom štatúte boli zároveň trestné aj podľa nášho zákona č. 140/19961 Zb. Trestného zákona v znení neskorších predpisov, samozrejme. A takisto aj čl. 70 ods. 4 Rímskeho štatútu vyžaduje od zmluvných strán, aby rozšírili svoje trestné zákonodarstvo o trestné činy proti výkonu spravodlivosti spáchané na území štátu zmluvnej strany alebo jej občanom v zmysle čl. 70 tohto štatútu. Rímsky štatút vyžaduje potom zabezpečiť aj určité podmienky pre spoluprácu Slovenskej republiky s Medzinárodným trestným súdom podľa 9. časti tohto štatútu. A bude potrebné zohľadniť aj osobitný charakter postupu pri odovzdávaní osôb medzinárodnému súdnemu orgánu, najmä tie odlišnosti, ktoré jednotlivé trestné poriadky štátov majú pri vydávaní osoby teda podľa extradície do iného štátu. Chcem povedať, že nenašiel som ani jednoznačne, že by nemohlo dôjsť k určitým pochybeniam alebo problematickým krokom napr. pri zásade – ne bis in idem –, zásade trestania – nie dvakrát o tom istom a nie dvakrát za to isté. Inak, opäť opakujem, neviem, či by bolo dobré, ak by sme neschválili tento štatút, ale 60 štátov ho podpísalo z tých 138.  Takže prosím o vaše zváženie. Opakujem, ústavnoprávny výbor ako gestorský výbor uznesením navrhol, aby sme tento štatút prijali. Ďakujem.
Jurinová, Erika, podpredsedníčka NR SR (2013-05-31):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Do rozpravy sa prihlásili dvaja páni poslanci. Uzatváram možnosť prihlásiť sa. Nech sa páči, pán poslanec Hlina.
Ježík, Jozef, poslanec NR SR (2018-11-28):
Ďakujem za slovo. Vážený pán predsedajúci, v rozprave k predmetnej tlači vystúpilo 14 poslancov. Pán predkladateľ, pán poslanec Andrej Danko podal jeden pozmeňujúci návrh. A takisto v rozprave zaznel návrh nového uznesenia, ktoré predložil pán poslanec Marian Kotleba. Pán predsedajúci, dajte, prosím, hlasovať najskôr o pozmeňujúcom návrhu, ktorý predložil poslanec Andrej Danko.
Štefanec, Ivan, poslanec NR SR (2011-09-14):
Pán predsedajúci, v rozprave nevystúpil nik, dajte preto, prosím, hlasovať o tom, že Národná rada vyslovuje súhlas s uvedenou dohodou a rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi, tak ako je to uvedené v uznesení Národnej rady, ktoré je prílohou spoločnej správy.
Malatinský, Tomáš, minister hospodárstva SR (2012-09-14):
Ďakujem pekne. Vážený pán predseda, vážené poslankyne, vážení poslanci, návrh zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, predkladám s cieľom odstrániť transpozičný deficit, ktorý v súvislosti s transpozíciou smernice Európskeho parlamentu a Rady Európskej únie č. 2009/29/ES o súdnych príkazoch na ochranu spotrebiteľských záujmov vytkla Európska komisia vo svojom formálnom oznámení Slovenskej republike. Návrhom zákona sa tiež implementujú ustanovenia nariadenia Európskeho parlamentu a Rady Európskej únie o názvoch textilných vlákien a súvisiacom označení vláknového zloženia textilných výrobkov etiketou a iným označením, ako aj ustanovenia nariadenia o označovaní pneumatík, ktoré je súčasťou balíčka energetickej bezpečnosti a energetickej efektívnosti. Okrem zavedenia definície pojmu „kolektívne záujmy spotrebiteľov“ návrh zákona spresňuje právomoci orgánov dozoru vydať predbežné opatrenie na návrh spotrebiteľských združení v prípade, ak podnikateľský subjekt poškodzuje tieto záujmy svojím konaním. Doterajšie oprávnenie orgánu dozoru na vydanie predbežného opatrenia sa vzťahovalo iba na nekalé obchodné praktiky a nebezpečné výrobky. Predložený návrh týmto reaguje na smernicu, v zmysle ktorej sa má toto oprávnenie vzťahovať aj na porušovanie iných spotrebiteľských práv upravených osobitnými smernicami na ochranu spotrebiteľských práv, ktoré sú implementované do nášho právneho poriadku. Predloženým návrhom sa tiež aktualizujú odkazy na právne predpisy, ktoré určujú jednotlivé orgány trhového dohľadu a rozširuje sa pôsobnosť príslušného orgánu dohľadu tak, aby bolo možné postihnúť porušenie nariadení o názvoch textilných vlákien a označovaní pneumatík. Navrhované zmeny obsiahnuté v predloženom návrhu zákona si vyžiadali úpravu i ďalších súvisiacich právnych predpisov. Ide o úpravu zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa, zákona č. 161/2011 Z. z. o ochrane spotrebiteľa pri poskytovaní niektorých služieb cestovného ruchu a zákona č. 136/2010 Z. z. o službách na vnútornom trhu. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorými je Slovenská republika viazaná. Takže, vážený pán predsedajúci, vážené poslankyne, vážení poslanci, dovoľte mi požiadať vás o schválenie predloženého návrhu. Ďakujem.
Jurinová, Erika, podpredsedníčka NR SR (2013-10-17):
Ďakujem, pán minister. Pán spravodajca sa nechce vyjadriť. Prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov . Vládny návrh zákona má parlamentnú tlač 654, spoločná správa výborov má tlač 654a. Opäť vás poprosím, pán minister, aby ste odôvodnili svoj návrh.
Grendel, Gábor, podpredseda NR SR (2023-02-08):
Pán poslanec.
Paška, Pavol, predseda NR SR (2013-05-22):
Pán poslanec Kadúc.
Laššáková, Jana, podpredsedníčka NR SR (2014-10-28):
Áno, preruším rozpravu.
Dostál, Ondrej, poslanec NR SR (2020-11-26):
Nezvyknem sa hlásiť, aby som iba povedal, že vystúpenie bolo výborné a niet k čomu, niet k nemu čo dodať, ale keď som tu takmer celé doobedie počúval vystúpenia opozičných kolegov a tie ich náreky a tú ich demagógiu, tak som veľmi čakal na to, čo v reakcii povie pán minister, a pán minister zareagoval presne tak, ako bolo potrebné zareagovať, takže bolo to výborné a niet k tomu čo dodať. Ďakujem.
Hort, Milan, podpredseda NR SR (2011-05-24):
Pán poslanec Štefan Zelník, nech sa páči.
Grendel, Gábor, podpredseda NR SR (2022-03-17):
Ďakujem za informáciu. Prerušujem schôdzu do 11.05 hod., kedy budeme pokračovať hlasovaním. (Prestávka.)
Matečná, Gabriela, ministerka pôdohospodárstva a rozvoja vidieka SR (2016-12-01):
Ja môžem možnože odpovedať nielen za ministra životného prostredia, ale aj za nás, za ministerstvo pôdohospodárstva a rozvoja vidieka, takú istú otázku sme dostali my, neviem, či príde rad na mňa, ale tam je možnosť, máme všade tie strážne služby, ktoré sú tam, informovať ich a dať im zoznam ľudí, na ktorých sa môžte obrátiť, a ja v tomto duchu budem informovať aj jednak moju strážnu službu a poprosím pána ministra, aby tak urobil na svojom ministerstve. Ďakujem pekne.
M. Sabolová, poslankyňa: (2006-08-02):
A jedna vážna poznámka, prečo som sa prv prihlásila do faktickej poznámky, je tá, že na začiatku, keď hovoril ešte v priamom vystúpení bez textu, tak zaznelo, že sociálne demokracie majú dobré postavenie v Európe. Áno, súhlasím, v mnohých krajinách majú dobré postavenie. A tá výčitka mnohokrát naša voči vám zo Smeru je tá, že po zostavení vlády alebo vládnej koalície, aký dôvod bol na to, že socialistická frakcia vás upozornila na vaše postoje, príp. na ďalšie zotrvanie vôbec vo frakcii a hrozí vám vylúčením? Čiže tu nejde o to, či my vám alebo nejakej sociálnej demokracii vyjadrujeme názor, ale zrejme ten štýl a ten spôsob aj ten, ktorý ste predviedli v tej svojej druhej časti vystúpenia, skutočne nehovorí o tom, že tá socialistická frakcia je tá, ktorá v Európe dýcha a ktorú prijímajú aj iné politické strany v Európe.
P. Paška, predseda NR SR: (2007-06-20):
(Hlasovanie.) 140 prítomných, 77 za, 35 proti, 27 sa zdržalo, 1 nehlasoval. Konštatujem, že sme schválili vládny návrh zákona o podmienkach evidencie, verejného šírenia, uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon). Ďakujem pekne, pán spravodajca. Pokračujeme hlasovaním v druhom čítaní o vládnom návrhu zákona o ochrane, podpore a rozvoji verejného zdravia a o zmene a doplnení niektorých zákonov . Je to tlač 273. Uvádzať hlasovanie bude pán spravodajca Zvonár.
Simon, Zsolt, poslanec NR SR (2015-04-22):
Ďakujem pekne. Vážený pán predseda, hanbím sa. Hanbím sa, že musím sedieť v parlamente za podmienok, že neplatí parlamentná demokracia. Že neplatí, že predseda vlády zodpovedá parlamentu, ale predseda parlamentu skáče tak, ako predseda vlády píska. Hanbím sa za to, že predkladáte návrh, ktorý opätovne vychádza len z toho, že zaplatia občania tejto krajiny a Juraj Široký ani cent. Toto s parlamentnou demokraciou, to, čo tu predvádzate, nemá nič spoločné. Divadlo z minulého týždňa, kde ste chceli odvolávať kolegu Figeľa, bolo len odvedením pozornosti a ťahaním času, lebo ste sami nevedeli, čo tu chcete riešiť. Ba čo viac, ešte ani dneska ráno ste to nevedeli. Predkladá ho predseda vlády na tlačovke a ešte ani ja, ani moji kolegovia tu dnes v tejto chvíli väčšina z nich nemá to na papieri, nevedia si to prečítať. Toto s parlamentnou demokraciou nemá nič spoločné. Toto je skôr zneužívanie moci, ale ja si myslím, že tak, ako občania tejto krajiny vystavili červenú kartu Robertovi Ficovi pri voľbách za prezidenta, tak vystavia aj v budúcich voľbách vám, kolegyne, kolegovia v parlamentných voľbách. Ďakujem.
M. Hort, podpredseda NR SR: (2010-02-05):
Otváram všeobecnú rozpravu. Do rozpravy som nedostal žiadnu písomnú prihlášku, a preto sa pýtam, kto sa chce prihlásiť ústne? Neevidujem ani ústne prihláseného poslanca alebo poslankyňu, a preto uzatváram možnosť podania ústnych prihlášok do rozpravy a vyhlasujem všeobecnú rozpravu za skončenú. Prerušujem rokovanie o tomto bode programu. Teraz v súlade so schváleným poriadkom nášho rokovania sa vrátime na stranu č. 9 a budeme pokračovať prvým čítaním o návrhu poslancov Národnej rady Slovenskej republiky Martina Fronca a Pavla Abrhana na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Návrh zákona je uverejnený ako tlač 1391 a návrh na jeho pridelenie na prerokovanie výborom je v rozhodnutí č. 1417. Máte ho v tom programe pod č. 50 na strane č. 9. Dávam slovo poslancovi Martinovi Froncovi, aby návrh zákona uviedol. Nech sa páči, pán poslanec.
Kolesík, Andrej, poslanec NR SR (2010-10-21):
Ďakujem pán minister za fundovanú odpoveď. A touto cestou by som chcel poprosiť pána poslanca Matoviča, aby ako daňový subjekt, dal súhlas. Ďakujem.
Blanár, Juraj, podpredseda NR SR (2023-02-01):
Ďakujem veľmi pekne, pani spoločná spravodajkyňa. Prerušujem rokovanie o tomto bode. Poprosím oboch, aby zotrvali na svojich miestach, pretože budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov . Je to parlamentná tlač 1298, spoločná správa 1298a. Teraz poprosím opäť dočasne povereného pána ministra vnútra Romana Mikulca, aby uviedol tento návrh zákona. Nech sa páči.
Hlina, Alojz, poslanec NR SR (2014-04-03):
...dvadsaťpäť rokov a ešte si myslíte, že dvadsať rokov tu budete sedieť, nebudete, nebudete tu už sedieť. (Prerušenie vystúpenia predsedajúcou.)
Bugár, Béla, podpredseda NR SR (2011-07-12):
Prezentujme sa a hlasujme o návrhu zákona ako celku. (Hlasovanie.) Prítomných 143, za 78, proti 59, zdržalo sa 6. Návrh sme schválili. Prosím teraz spoločnú spravodajkyňu z výboru pre financie a rozpočet poslankyňu Zuzanu Aštaryovú, aby uvádzala hlasovanie v druhom čítaní o návrhu poslancov Jany Žitňanskej, Radoslava Procházku a Pavla Hrušovského na vydanie zákona, ktorým sa mení a dopĺňa zákon č. 171/ 2005 Z. z. o hazardných hrách (tlač 359). Nech sa páči. (Hlasovanie o návrhu poslancov Národnej rady Slovenskej republiky Jany Žitňanskej, Radoslava Procházku a Pavla Hrušovského na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a o doplnení zákona Slovenskej národnej rady č. 369/1990 Zb. o obecnom zriadení v znení neskorších predpisov , tlač 359.)
Blanár, Juraj, podpredseda NR SR (2023-03-16):
Na vaše vystúpenie dve faktické poznámky, pani poslankyňa. Pán spravodajca Svrček ako prvý.
Podmanický, Ján, poslanec NR SR (2012-08-10):
Pán predsedajúci, dajte hlasovať o návrhu zákona ako o celku so schválenými pozmeňujúcimi a doplňujúcimi návrhmi so stanoviskom gestorského výboru schváliť.
Ledecký, Vladimír, poslanec NR SR (2024-01-23):
Ďakujem, Mária, za tvoj príspevok. Spomínala si nejakú spoločenskú dohodu, ale nespomínala si ju sama. Ja to počúvam od rôznych ľudí, ktorí sa podieľali na Karasovej novele, keď sa ich pýtajú na to, že či tie sadzby, ktoré sú teraz, sa im zdajú vysoké alebo nízke, tak oni stále spomínajú tú spoločenskú dohodu, že proste išli medzi tú odbornú verejnosť a vlastne prezentovali to, čo chceli dať do zákona a vlastne tie pripomienky vyberali. A to je tá spoločenská dohoda. Ja neviem, či koalícia, aby si to nemýlila, nie je to dohoda páchateľov, ale naozaj odborná, odborná dohoda. A tiež si spomínala, že je tu minister školstva, ja ho zdravím, ja ho veľmi rád vidím, ja som rád, že sa tuná ministri prezentujú postupne, a, ale naozaj mal by tu byť príslušný minister a keď to nezvláda, tých, tých desiatky hodín, tak nech prerušia rokovanie, nech si oddýchne a nech ideme ďalší zákon a keď si vydýchne a zregeneruje, môžeme sa vrátiť naspäť, akože to plne prezentujem. A na koniec by som chcel povedať jeden argument, ktorý ty si spomínala, že neobstojí argument, že je to v súlade, v súlade s krajinami EÚ. A na tých, na tých protestoch často sa zdieľa tak dehonestujúco, že pán Pellegrini je podržtaška. No tak keď si spomenieme na jeho výrok z 3. decembra, že úpravy v trestnom práve priblížia Slovensko k západnej Európe a k civilizovaným krajinám, tak to je irónia, to akože potom ten, to, že ho volajú na tých protestoch podržtaška, dehonestuje ho to, to vlastne inak sa ani nedá, keď on takú iróniu povie. A vieme tie následky z Európskej únie, či už európski prokurátori, parlament európsky, alebo, alebo aj ďalšie organizácie ako sa k tomu vyjadrujú, tak naozaj... (Prerušenie vystúpenia časomerom.)
Laššáková, Jana, podpredsedníčka NR SR (2013-03-25):
Pán spravodajca, chcete zaujať k rozprave stanovisko? Nie. Vyhlasujem rozpravu... Či rozprava už skončená bola. Prerušujem rokovanie o tomto bode programu. A pokračujeme prvým čítaním o návrhu poslancov Ivana Štefanca, Pavla Freša na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona je pod tlačou 397. Návrh na jeho pridelenie na prerokovanie výborom je v rozhodnutí č. 380. Dávam slovo poslancovi Ivanovi Štefancovi, aby návrh zákona uviedol. Nech sa páči, pán poslanec, máte slovo.
Grendel, Gábor, podpredseda NR SR (2022-06-23):
Ďakujeme pekne. Teraz prosím, pán podpredseda vlády, aby ste v limite 15 minút odpovedali na otázky adresované predsedovi vlády. Prvá otázka je od pána poslanca Martina Čepčeka a znie: „Vážený pán premiér, šéf Lekárskeho odborového združenia varuje pred kolapsom v zdravotníctve. V utorok minulý týždeň ste mali stretnutie. S akým výsledkom a aké budú vaše ďalšie kroky?“
Vaľová, Jana, poslankyňa NR SR (2024-04-19):
Ďakujem veľmi pekne. Pán kolega, vy teraz sa snažíte byť taký chrumkavý, ako chcete strašne diskutovať, akí ste všetci ústretoví, ale pozrite sa do minulosti, ako to bolo nastavené, ako sa to cez práve občianske združenia pokrivil celý tento systém. Pozrite si festival Pohoda. Ja som si dala vyžiadať, keď som bola v komisii pre, vlastne pre médiá a kultúru, ktoré dostali najviac peňazí. Tak Pohoda dostala najviac. Veď to volajú, viete, ako to volajú? Politická pieseň. Veď tam chodí Čaputová, Vášáryová, tam sa propaguje vlastne, rôzne politické témy a tak ďalej. Takže čakajte reakciu na to, čo ste urobili a vlastne ako to tu vyzerá. Rozprávate o tom, že politici budú rozhodovať, kto čo bude robiť. No nie. Nebudú politici, ale ministerstvo kultúry je určitým garantom a je to verejná inštitúcia, na ktorú sa môžete obrátiť a ktorá môže, s ktorou môžete aj veci konfrontovať. A chceli ste ešte príklady z regiónu, tak ja vám poviem, lebo ja som si to vytiahla, som aj poslankyňa v mestskom zastupiteľstve a viem, ako prebiehala diskusia. Mesto Humenné dostalo Mesto kultúry. Keď sa poslanci pýtali, čo v tom Meste kultúry bude, tak im to mesto zatajovalo a ja vám poviem, že peniaze sa čerpajú cez občianske združenie, kde sa nasáčkovali určité veci. Žiadna osveta nedostala nič, Mestské kultúrne stredisko dostalo tritisíc eura z dvesto tisíc, Rusíni sa postavili, že nedostali na menšiny nič, ale dostali českí umelci, českí umelci dostali. Máš umělecké střevo? Však my platíme akým, liberálnym kadejakým, ktorí jednoducho presadzujú svoju kultúru. A skúste prísť, si to, nevyžiadala som si to ja, vyžiadala si to iná poslankyňa a vôbec ani nie z nášho politického ako zo SMER-u. Veď to je niečo nehorázne, čo sa deje. A vy tu rozprávate o tom z Bratislavy, aj voľby vám to ukázali, že Bratislava a celé Slovensko a vy tu teraz rozprávate o čom? Že v Bratislave, že nejakí bratislavskí umelci štrajkujú? Veď vy máte komparzistov, pozrite sa na demonštrácie, všade bez komparzistov a s komparzistami... (Prerušenie vystúpenia časomerom.)
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 128 poslancov, za 89, proti 2, zdržalo sa 37, nehlasovalo 0. Konštatujem, že aj pozmeňujúci návrh pána poslanca Kyselicu sme schválili.
Muňko, Dušan, poslanec NR SR (2019-06-19):
Pán poslanec, bol by som rád, keby ste už prestali kritizovať finančnú správu alebo vôbec orgány, ktoré spravili, ale hlavne finančná správa a daňové riaditeľstvo po páde daňového systému spravilo obrovský kus práce. Vy si vôbec neuvedomujete tých ľudí a stále dehonestuje finančnú správu a daňové riaditeľstvo. Samozrejmá vec, že podnikateľské prostredie na Slovensku vieme, aké je. Keď som zavádzal v Sociálnej poisťovni, my sme predĺžili vec o rok. Podnikateľské prostredie aj tak reagovalo na poslednú chvíľu. Túto zmenu, ktorú zavádza ministerstvo financií, je veľmi správna a som presvedčený, že nie to, čo má vyrátané, čo táto zmena donesie, donesie desaťnásobne viac. Som o tom presvedčený. Ale neviem, prečo dehonestujete a stále spomínate ľudí, ktorí, ja som presvedčený, že vy vôbec neviete, ako funguje finančná správa a daňové riaditeľstvo. A neviete ani, aké platy majú verejná správa, čiže daňové riaditeľstvo, Sociálna poisťovňa. Zohnať kvalitných právnikov, zohnať kvalitných ekonómov za tie peniaze, ktorú sú, za ktoré sú platené, je obrovský problém. A stále dehonestovať tých ľudí, to prestáva baviť. Ja vám to hovorím úplne smrteľne vážne, že dostanú sa, či to je Sociálna poisťovňa, či je to zdravotná, zdravotné poisťovne, či je to daňové riaditeľstvo, finančná správa sa dostane do problémov, pretože to je, pre nás všetkých poslancov by to mala byť svätá záležitosť. Pokiaľ je podnikateľské prostredie, resp. ľudia, ktorí páchajú trestnú činnosť tak, aby orgány trestné, tie, ktoré majú konať, mali konať. Ja som podával ročne desaťtisíc trestných oznámení vo veci. Napriek tomu, že to boli obchodné prípady a nemohol som ináč pohnúť s niektorými vecami. Takže by som poprosil, nedehonestujte to, čo zavádzame, pretože každý, každá vec... (Prerušenie vystúpenia časomerom.)
Paška, Pavol, predseda NR SR (2014-04-01):
Budeme hlasovať o návrhu pána poslanca Sulíka. Ešte sa spýtam, predpokladám, že je to v súlade s ostatnými klubmi z opozície. Ja neviem čo sa zmenilo voľbou na kompetenciách Národnej rady voliť a navrhnúť prezidentovi. Hlasujeme o návrhu. (Hlasovanie.) 141 prítomných, 61 za, 75 proti, 4 sa zdržali, 1 nehlasoval. Návrh sme neschválili. Ešte tam bol od pána poslanca Kaníka. Nech sa páči.
Chaban, Ivan, poslanec NR SR (2011-09-08):
Ďakujem pekne. Pán poslanec Valocký, ja budem k dvom veciam hovoriť. Prvý, k vášmu návrhu, aby bol vrátený zákon a aby boli za vzaté aj iné zariadenia. Menovali ste mestské a vúckarské a chcem pripomenúť, že máme zariadenia štátne a neštátne, tak potom by som asi doplnil, že dajte tam ešte podnikové, charitatívne a vlastne aj súkromné nemocnice a že o toto by sa mal postarať štát. Jednoducho sme tu nato, aby sme zabezpečili dostatočnú starostlivosť liečebnú a táto napríklad na vúckarských zariadeniach, ani diagnostická, ani liečebná, nie je a prelína sa to do celého systému. V Žiline sa vyplytvali peniaze rezervované na štyri CT, minuli sa na nezmyselné alebo málo zmysluplné investície a teraz sa plače nad dlhmi. To je prvá moja diskusia. Dajte tam aj súkromné nemocnice, nech sa o ne postará štát. Po druhé, chcem diskutovať trocha ku kontraproduktívnemu tvrdeniu o Nitre, čo sme sa tu dočkali takého potlesku. No, jednoducho, ako počúvam vašich kolegov a tvrdia, že systém je tak nastavený, že nemôžeme ísť do týchto zmien, tak nechápem, ako ste mohli byť v pozitívnom výsledku. Hovoríte, že celý systém je nastavený tak, že nie je dosť peňazí a vy z toho nedostatku peňazí ste spravili pozitívum. Pre mňa to znamená jedno jediné, že sa to teda dá a že sa o to treba pokúsiť.
Laššáková, Jana, podpredsedníčka NR SR (2013-03-21):
Nech sa páči s reakciou, pán poslanec Viskupič.
Pellegrini, Peter, predseda NR SR (2015-04-21):
Pán poslanec Lipšic.
Drobný, Stanislav, poslanec NR SR (2018-05-29):
Ďakujem za slovo. Natálka, spomínala si demokraciu na Slovensku a napriek tomu sa tu úplne bezbreho a na želanie vykonávajú potraty. Umelé ukončenie tehotenstva je najväčšie zlo. Právo na život je to úplne prvé, súčasne i to najdôležitejšie ľudské právo garantované ústavou, bez ktorého všetky ostatné ľudské práva strácajú akýkoľvek zmysel. Preto je veľkým paradoxom, že títo propotratoví tzv. demokrati organizovaní v mimovládkach platených zo zahraničia schvaľujú vraždenie nenarodených detí, a pritom majú plné ústa ľudských právd. Pýtam sa, nie je to farizejské? Ďakujem.
P. Hrušovský, predseda NR SR: (2004-01-22):
Nech sa páči, pán poslanec Ondrejka. V. Ondrejka, poslanec: Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh ústavného zákona v druhom čítaní.
J. Tkáčová, poslankyňa: (2008-03-27):
Ale rada by som zareagovala na niektoré vaše ďalšie poznámky. Myslím si, že nakoľko účinný bude tento zákon, to si budeme môcť z každého uhla pohľadu vyhodnotiť o niekoľko rokov, keď si spravíme analýzu, ako zafungoval. A preto som aj pani ministerku požiadala, aby na výbor predložila analýzu, ako fungoval ten zákon, ktorý chceme dnes meniť, a to je zákon z roku 2004. Ja nespochybňujem potrebu ochrany pôdy. Keď to niekto takto pochopil, tak to pochopil zle. Pretože som v roku 2004 hlasovala za zákon o ochrane pôdy a to o ochrane faktickej. Ja len spochybňujem nástroj, ktorý navrhujete, lebo som presvedčená, že spoplatnením nezastavíme žiadne vynímanie bonitnej či nebonitnej pôdy. A ešte k tým lacným potravinám. Myslím si, že predstava o lacných slovenských potravinách sa, pani poslankyňa, zrútila. Napriek rastúcim dotáciám do pôdohospodárstva rastú ceny potravín, pretože či sa nám to páči, alebo nie, sú naviazané globálne na svetové ceny potravín. Je dokázané, že dotácie zvyšujú ceny potravín v priemere o 20 %. A na rozdiel od vás si myslím, že z toho globálneho pohľadu je potrebné zrušiť dotácie, zrušiť clá, ochranárske opatrenia a otvoriť potravinám hranice, pretože parafrázujúc osvieteného filozofa z 18. storočia tvrdím, nechajme svetom cestovať tovary, nie armády. Ďakujem.
Laššáková, Jana, podpredsedníčka NR SR (2014-07-11):
Pán poslanec, chcete reagovať? Nech sa páči, s reakciou. Stlačte trojku, pán poslanec.
Remišová, Veronika, poslankyňa NR SR (2016-03-23):
Ďakujem veľmi pekne. Ja tu teda dneska sedím prvýkrát a veľmi ma potešili slová, ktoré som ráno počula od nového pána predsedu pána Danka. A pán Danko vtedy povedal a teraz ho budem citovať, že „ďakujem všetkým, ktorí ste mi dali dôveru a umožnili mi byť predsedom Národnej rady, ... ktorý má hľadať konsenzus a porozumenie, ... aby táto Národná rada bola výkvetom a aby sme sa nemuseli hanbiť pred ľuďmi“. A pán predseda ešte ďalej povedal a poprosil nás teda všetkých, prosím vás, aby sme to, čo nás rozdeľuje, aby sme ľuďom dokázali zmeniť život a pomôcť, aby sme zabudli na to, čo nás rozdeľuje. A ja teda dúfam, že pán predseda myslel tieto svoje prvé slová vážne a on, jeho strana, aj ďalší členovia koalície budú mať toľko slušnosti a veľkorysosti, že podporia návrhy našich dvoch kolegov, ktorí by chceli robiť to, v čom sú dobrí. Ďakujem.
Grendel, Gábor, podpredseda NR SR (2023-06-15):
Na vystúpenie pána poslanca bude reagovať pán poslanec Miroslav Urban ako jediný, nech sa páči, s faktickou poznámkou.
V. Novotný, poslanec: (2004-11-30):
Predložený návrh zákona prerokúvame v skrátenom legislatívnom konaní v súlade s uznesením Národnej rady Slovenskej republiky, ktoré sme pred chvíľou schválili. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti uvedené v legislatívnych pravidlách. V zákone č. 580/2004 Z. z. o zdravotnom poistení sa zaviedol inštitút platenia preddavkov na poistné a inštitút ročného zúčtovania poistného na verejné zdravotné poistenie, ktorého účelom je zabezpečiť poistné na verejné zdravotné poistenie zo všetkých príjmov dosiahnutých nielen v príslušnom kalendárnom mesiaci, ale v celom kalendárnom roku. Predložená novela upravuje ustanovenia, ktoré súvisia s vykonávaním verejného zdravotného poistenia a nadväzujú na platenie preddavkov na poistné a inštitút ročného zúčtovania poistného. Návrh zákona je v súlade s Ústavou Slovenskej republiky, zákonmi a medzinárodnými zmluvami. Návrh zákona nezakladá zvýšené nároky na verejné financie a nemá vplyv na zamestnanosť. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Vychádzajúc z oprávnení, ktoré pre mňa ako spravodajcu vyplývajú z príslušných ustanovení rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 955 z 12. novembra 2004 a podľa § 71 rokovacieho poriadku navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory predmetný návrh zákona prerokovali v lehote do 1. decembra vrátane gestorského výboru. Pán predsedajúci, skončil som, prosím, otvorte rozpravu.